Antón García, director xeneral de Política Llingüística, repasa'l primer añu y mediu de xestión y los próximos oxetivos del so departamentu
#000001
Justicia Climática y un mundo habitable para todos, no para unos pocos: respuesta a un publicado en NORTES
#000005
Profesor y historiador de la lliteratura asturiana, editor, poeta, narrador, traductor, antólogu, articulista, críticu lliterariu... Menos el de dramaturgu, tolos oficios emparentaos coles lletres asturianes conozlos de primer mano esti cuartanu, llicenciáu en Filoloxía Española pola Universidá d’Uviéu, onde exercía como profesor asociáu de Lliteratura Asturiana hasta que nel branu de 2019 asumió la Dirección Xeneral de Política Llingüística. Antón García Fernández (Tuña, 1960) fundó y dirixó tres editoriales, y ye ún de los autores más nomaos de la segunda xeneración del Surdimientu: ganó los premios de poesía Xuan María Acebal con Ferralla y Teodoro Cuesta con Venti poemes, llogró’l Xosefa Xovellanos de novela en tres ocasiones, coles obres El viaxe, Díes de muncho y Crónica de la lluz y la solombra. Nesta entrevista en Nortes fai un repasu del primer añu y mediu al frente d’un departamentu que yá dirixó ente 1988 y 1991, nel Gobiernu de Pedro de Silva.
#000007
Sí, cuando tenía diecisiete años di les vacaciones nes oficines d’una empresa de la construcción. Recibí por ello un sueldu pequeñín y gastélu tou en sacar una revista de les que se facíen daquella en fotocopies, un fancín que se llamaba Criterios y que llegó hasta’l númberu ocho. Dende que m’alcuerdo tengo vocación d’editor, de promotor de publicaciones. Participé nos entamos de la tertulia Óliver, onde editamos una revista. Tamién na revista Adréi. Depués tuvi les editoriales Tsibros de Frou, Trabe y Saltadera, y la revista Campo de los Patos. La d’editor ye la vocación más constante a lo llargo de la mio vida.
#000009
Ye usté la primer persona que repite como responsable de la política llingüística, anque daquella yera un serviciu y agora ye una dirección xeneral. ¿Cambió muncho la situación sociollingüística y sociopolítica nestos trenta años?
#000010
Prácticamente cambió too. Dende’l puntu de vista institucional, naquellos años tratábase d’un serviciu, que ye una unidá mui concreta dientro de l’Alministración, y agora ye una dirección xeneral, que supón que’l responsable ye un altu cargu. Nin la sociedá asturiana ye la mesma respecto a la cuestión llingüística nin la llexislación ye la mesma; naquel momentu solo contábemos col artículu cuartu del Estatutu d’Autonomía, agora contamos tamién cola Llei d’Usu y Promoción del Asturianu. Diéronse munchos pasos alantre dende entós, hai un trabayu fechu na sociedá y tamién equí, na Alministración. Van cumplise ceo cuarenta años na política llingüística, que foi construyendo un armazón col que se puede trabayar d’una manera qu’hai trenta años yera impensable. Naquel momentu hubo que diseñar la política llingüística, y en bona midida foi la que s’aplicó nos años posteriores. Agora heredamos esi trabayu fechu que nos permite siguir avanzando y afondar en determinaes midíes qu’esperamos dir poniendo en marcha.
#000011
Los gobiernos asturianos que menos simpatizaron cola normalización llingüística suprimieron la denomación de “política llingüística” nesti departamentu. Ta asumío falar de política sanitaria, política social, política financiera o política cultural, pero a dellos gobernantes da-yos perceguera reconocer la esistencia d’una política llingüística. ¿A qué lo atribúi?
#000012
Yo nun sé por qué en determinaos momentos cambióse’l nome, pero nesta llexislatura tenemos mui claro que lo que venimos a facer ye política llingüística. Dientro d’esa política hai munches estayes, que van dende l’ámbitu de la investigación al de la promoción, y lo que meyor define tou esi trabayu ye’l términu política llingüística.
#000013
Los dos máximos responsables de la política llingüística, la conseyera Berta Piñán y usté, son escritores n’asturianu y defensores de la oficialidá. Esta circunstancia habría de ser aparente pa llograr avances significativos.
#000014
Ye evidente qu’ente la conseyera y yo hai una sintonía personal, que provién de munchos años de conocimientu y d’amista, y eso tien que notase nel trabayu del día a día. Pero lo que queremos ye que la política llingüística nun se quede no que se pueda facer na Dirección Xeneral nin na Conseyería, sinón que seya tresversal. Nun escenariu mui complicáu, porque llegó la pandemia cuando llevábemos mediu añu de trabayu nesta llexislatura, llogramos visibilizar per ónde queremos que camine esta política llingüística. Por exemplu, la campaña informativa col tema de la COVID que fizo la Conseyería de Sanidá en castellanu y tamién nes dos llingües propies d’Asturies. En materia de política llingüística vamos abriendo llinies de trabayu qu’impliquen non solo a la Dirección Xeneral o a la Conseyería, sinón tamién a otros organismos públicos. Tamos trabayando coles conseyeríes d’Educación, Sanidá, Mediu Rural, con RTPA... Queremos que se vea la comunicación n’asturianu como un fechu normal que tea presente en munchos ámbitos de la xestión alministrativa.
#000015
Nes últimes selmanes la Dirección Xeneral anunció una batería d’iniciatives y da la sensación de que dalgunes d’elles taben nel caxón, a la espera de que meyorara la situación provocada pol andanciu. ¿En qué midida condicionó’l calendariu la COVID?
#000017
La primer midida que tuvimos que tomar en Política Llingüística y na Conseyería en xeneral foi crear equipu de trabayu. Esto ye una cosa que muncha xente nun sabe: nel momentu en que se separen Cultura y Educación hai que dotar de personal a Cultura, crear la infraestructura con funcionariáu pa qu’esto pueda empezar a caminar... Tábemos nesi procesu cuando llegó la pandemia y eso interrumpió’l camín natural. Tolo que teníemos organizáu pa 2020 hubo qu’aplazalo o suspendelo. L’Alministración nun ta preparada pa cambiar el pasu d’una manera mui rápida, pero creo que llogramos zarrar l’añu ensin que fuera un desastre. Y ye agora, en 2021, cuando vamos poniendo enriba de la mesa eses novedaes que teníemos en marcha. Yo soi partidariu d’anunciar les coses cuando tán a puntu de salir, nun me gusta muncho adelantar coses que depués a lo meyor nel procesu alministrativu pueden atopar dificultaes, pero cuido que d’equí a los próximos meses vamos poder dir anunciando actuaciones interesantes, munches d’elles novedoses. Llevamos un tiempu trabayando nelles y se van dir viendo. Van permitir acercar más a la ciudadanía el trabayu de Política Llingüística.
#000018
Vimos que los premios lliterarios que convoca la Conseyería, que son de los más prestixosos nel ámbitu del asturianu, necesitaben dalgo más que’l fechu de recibir el premiu, necesitaben un pequeñu emburrión pa que los y les autores llegaran tamién a la sociedá. Asina ye que, como complementu del circuitu lliterariu de Cultura en Rede, creamos esti d’Autores nel Camín, que yo creo que va tener munchu percorríu, porque ye la primer vez que se fai dalgo a costafecha p’autores. Echamos a andar colos servicios de normalización de los conceyos, colos que tenemos una relación directa, pero yá recibimos comunicaciones d’otros conceyos preguntando si esi circuitu va ser solo pa los que tienen serviciu de normalización; y non, ye un programa abiertu a que se sumen el restu de conceyos.
#000020
Anunciaron va poques feches la creación, col Ayuntamientu de Valdés, de la Casina de la Traducción, que va tar na casa natal de Fernán Coronas. Entrúgo-y, como escritor y traductor que ye, ¿qué posibilidaes ve a la traducción, en sentíu doble, dende l’asturianu y al asturianu?
#000025
Queremos que la Casina de la Traducción pueda sirvir como paragües, como abellugu, pa esi llabor que les persones que traducen xeneralmente faen por iniciativa propia, más que por iniciativa editorial, anque nestos últimos años ta viéndose qu’hai mayor interés en dalgunes editoriales por traducir llibros, con una llinia mui clara. Queremos reforzar esa parte, y tamién dalgo que si se fexo foi siempre por iniciativa individual: dar a conocer la lliteratura asturiana fuera d’Asturies. Hai determinaos autores que tienen obra traducida, pero nunca hubo dende’l Gobiernu asturianu un impulsu pa dala a conocer, fomentar, facilitar el conocimientu d’esta lliteratura fuera d’Asturies, y pensamos que depués de toos estos años d’edición continua tenemos yá un corpus d’obres lliteraries que se pueden esportar. Queremos planificar un poco cómo puede ser esa esportación, sobre too echando mano de la llingua franca de comunicación cultural, que ye l’inglés. Porque si miramos lo que se tradució del asturianu a otres llingües vemos qu’hai coses en portugués, catalán, gallegu, alemán o francés, pero hai mui poques obres traducíes al inglés, que ye la llingua dende la que se conoz el mundu anguaño.
#000026
El sector cultural n’asturianu más internacionalizáu, yá dende los años 80, ye’l de la música, anque nos últimos tiempos, cola desapaición progresiva del soporte físicu y les torgues qu’impón la COVID a los conciertos, tien poca visibilidá. ¿Cómo van ayudar dende l’Alministración asturiana a les y los músicos?
#000027
La Selmana de les Lletres ta dedicada esti añu a Nel Amaro, qu’ente otres coses yera un home de teatru. Les artes escéniques tán ente les más penalizaes poles restricciones sanitaries. ¿Qué tienen pensao pa echar un gabitu al teatru n’asturianu?
#000029
¿Cola creación d’una conseyería propia pa Educación tolo relativo a la enseñanza n’asturianu queda fuera de Cultura?
#000031
Nel decretu d’estructura de la Conseyería reservamos la coordinación de les polítiques llingüístiques del Gobiernu, y nesi sentíu la educación n’asturianu ye competencia de la Conseyería d’Educación. Establecimos un mecanismu, con una comisión permanente de Cultura, Política Llinguïstica y Educación que se reúne periódicamente. Nella ye onde analizamos les necesidaes y vemos cómo podemos ayudar dende Política Llingüística a meyorar no que seya preciso, y la verdá ye que ta funcionando mui bien. Una de les primeres coses que punximos en marcha, con toles dificultaes de la pandemia, foron les pruebes de certificación de los niveles de conocimientu dientro del Marcu Común Europeu de Referencia pa les llingües. Yera dalgo que na llexislatura pasada organizóse dende Política Llingüística, pero que nesti momentu pensamos que lo que correspuende ye que lo execute y lo lleve a cabu la Conseyería d’Educación, porque ye del tipu de titulaciones que son responsabilidá d’Educación.
#000032
¿Qué oxetivos tien Política Llingúistica pa esta llexislatura no que se refier a la oficialización de la toponimia?
#000033
Pa esta llexislatura tenemos dos oxetivos nel tema de la toponimia. Per una parte, zarrar el procesu d’oficialización, que lleva venti años abiertu y yá va siendo hora de que terminemos esi trabayu. Per otra parte, llograr que la utilización de la toponimia oficial seya una realidá. Queden diez conceyos por oficializar, llevamos yá dos y nos próximos meses vamos tener la oportunidá de facer pública la oficialización de dalgunos más. Hai un trabayu en collaboración colos ayuntamientos y colos responsables municipales que ta diendo bien. En cuanto a l’aplicación practica, ye un tema bastante complicáu, pero tamién se noten avances significativos, empezando pola propia Conseyería; en turismu, que tien muncha visibilidá, ta aplicándose la toponimia, y tamos consiguiendo qu’en tolos departamentos del Gobiernu se vaya aplicando. Al mesmu tiempu tamos trabayando cola Alministración del Estáu pa que s’utilice tamién nella la toponimia na señalización de carreteres y de tou tipu.
#000034
Les declaraciones que fai’l presidente Adrián Barbón sobre la reforma del Estatutu mantienen el compromisu d’esa reforma. Pero nun ye una acción de Gobiernu, sinón un trámite que tien que pasar pela Xunta Xeneral. Yá se verá.
#000036
Hai falantes de gallego-asturiano que se quexen del olvidu sistemáticu que sufre la so variante en dalgunos ámbitos institucionales asturianos. ¿Qué opina?
#000037
Sí, de fechu enantes de la pandemia yá dio tiempu a facer dalguna cosa n’asturianu. El sector del deporte ye de los más afectaos pola COVID y hubo que suspender, ente otres actividaes, los Xuegos Deportivos, onde la Dirección Xeneral de Deporte tien una presencia continuada. Agora, a midida que se normalice la situación, ye dalgo que vamos dir viendo.
#000042